JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Nureksain Tes Ulangan Umum Nganutin Taksonomi Bloom lan Peplajahan Basa Bali Kelas VII ring SMP Negeri 5 Singaraja Semester Ganjil Warsa 2016/2017
I Md. Cahyadi 1 , I. B. Md. Ludy Paryatna 1 , I. B. Rai 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {imadecahyadi@rocketmail.com, idabagusludy@gmail.com, ibrai_cangapit@yahoo.com}@undiksha.ac.id

## KUUB
Tetilikan  puniki  nlatarang  indik  (1)  Kaanutan  pitaken tes ring RPP peplajahan  basa  Bali,  (2)  Kaanutan  pitaken tes peplajahan  basa  Bali  anut  ring taksonomi bloom . Palihan tetilikan puniki inggih punika deskriptif kualitatif . Jejering tetilikan  puniki  inggih  punika tes  ulangan  umum .  Panandang  tetilikan  puniki  (1) kaanutan  pitaken tes ring RPP ,  (2)  pitaken tes sane  anut  ring taksonomi  bloom . Kramaning  tetilikan  (1) dokumentasi .  Piranti  tetilikan  (1) dokumentasi marupa tes, RPP , LKS . Data tureksa (1) nyelehin data, (2) nyajiang data, (3) pamicutet . Manut data  tureksa,  saking  seket  pitaken tes wenten  telung  dasa  nem  pitaken tes sane anut  ring RPP . Wenten  patbelas  pitaken tes sane nenten  anut  ring RPP .  Pitaken tes ulangan umum ring ranah kognitif kawangun antuk C1 ingatan, C2 pangresep, C4  nureksain.  Ring ranah  afektif kawangun  antuk  A4  parikrama,  A5 karakteristik.
Ring ranah psikomotor wantah kawangun antuk P3 reaksi sane kaarahang.
Kruna jejaton: tes ulangan umum, taksonomi bloom

## ABSTRAK
Penelitian  ini  menjelaskan  (1)  Kecocokan  pertanyaan  tes  dengan  RPP pelajaran  bahasa  Bali,  (2)  Pertanyaan  tes  pelajaran  bahasa  Bali  cocok  dengan taksonomi  bloom .  Rancangan  penelitian  yang  digunakan  adalah  deskriptif kualitatif.  Subjek  penelitian  adalah  tes  ulangan  umum.  Objek  penelitian  (1) kecocokan pertanyaan tes  dengan RPP pelajaran, (2) pertanyaan tes  yang cocok dengan taksonomi bloom . Metode penelitian (1) dokumentasi. Instrumen penelitian (1)  dokumentasi  berupa  tes,  RPP,  LKS.  Analisis  data  (1)  reduksi  data,    (2) penyajian data, (3) penyimpulan. Dari analisis data, lima puluh pertanyaan tes ada tiga  puluh  enam  pelajaran  tes  cocok  dengan  RPP  pelajaran.  Ada  empat  belas pelajaran tes tidak cocok dengan RPP pelajaran. Pertanyaan tes ulangan umum di ranah  kognitif  di  bangun  oleh  C1  ingatan,  C2  pemahaman,  C4  analisis.  Di  ranah afektif di bangun oleh A4 organisasi, A5 karakteristik. Di ranah psikomotor hanya di bangun oleh P3 reaksi yang di arahkan.
Kata kunci: tes ulangan umum, taksonomi bloom
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)

## ABSTRACT
This study explains (1) Compatibility of test questions with RPP of Balinese lessons,  (2)  Questions  of  the  Balinese  lesson  test  match  taxonomy  of  bloom. Research  design  used  is  descriptive  qualitative.  Subject  the  study  was  a generalized  test.  Object  the  study  (1)  suitability  of  test  questions  with  lesson lesson, (2) test questions that match the taxonomy of bloom. Methods of research (1)  documentation.  Research  instrument  (1)  documentation  in  the  form  of  test, RPP,  LKS.  Analysis  data  (1)  data  reduction,  (2)  data  presentation,  (3)  inference. From analysis data, fifty test questions there are thirty six lesson test matched with lesson  plans.  There  are  fourteen  lesson  test  do  not  match  the  lesson.  General repetition  test  questions  in  cognitive  domain  are  built  by  C1  memory,  C2 comprehension,  C4  analysis.  The  affective  domain  in  the  wake  of  the  A4 organization,  A5  characteristics.  The  psychomotor  realm  only  in  the  wake  of  P3 reaction in the direction .
Keywords : general test, taxonomy bloom

## PURWAKA
Peplajahan basa Bali kadadosang  peplajahan  sane  utama  ri sajeroning  paajah-ajah mawit  saking
undagan sekolah dasar kantos sekolah menengah atas ring sajebag jagat Bali. Peplajahan  basa  Bali  sane  kaicen  ring undagan  SD,  SMP,  SMA  punika  taler anggen utsaha ngajegang basa Bali lan budaya  Bali  pamekasnyane.  Ngenenin indik  awig-awig  pemrentah,  peplajahan basa  Bali  patut kalaksanayang  utawi kaicenin  galah  2 jam awuku  mawit saking SD kantos SMA utawi SMK ring Bali.
Ring sekolah pamekasnyane sane dados genah para sisia ngamolihang paajah-ajah mangda sekolah punika  prasida  ngutamaang peplajahan basa Bali sane dados cihna kahuripan  ring  jagat  Bali.  Majeng  para guru  basa  Bali  utamannyane  ring sekolah mangda prasida ngenter peplajahan  basa  Bali  punika  mangda para  sisia  tatas  uning  lan  karesep ngenenin indik paajah-ajah sane sampun  kawedarang  utawi  kaicenin olih  guru  ring kelas .  Sisia  taler  sane dados  penandang para  guru  ri  tatkala ngicen  paajah-ajah  ring kelas mangda ngulengang  kayun  ri  tatkala  guru ngicenin ajah-ajahan basa Bali
pamekasnyane.
Yening  para  sisia  sampun  teleb, urati,  lan  ngulengang  kayun  malajahin peplajahan  basa  Bali  ring sekolah, pastika  ri  kala  guru  ngicenin tugas utawi ulangan para  sisia  prasida ngamolihang  biji  sane  becik  sane sampun  anut  ring KKM sane  manut ring sekolah soang-soang.  Ngenenin indik  biji peplajahan  basa  Bali  ring sekolah, sakadi  sinalih  tunggil  guru basa Bali sane mapesengan Gusti Ayu Srikamaryati,  S.Pd.  B  ring  SMP  Negeri 5  Singaraja,  maosang  “Ngenenin  indik biji rata-rata  tugas lan ulangan  harian sisia,  wenten  makudang-kudang  sisia sane bijinyane durung ngamolihang biji sane sedeng.
Dadosnyane  sisia  sane  durung ngamolihang  biji  sane  sedeng  ri sajeroning tugas lan ulangan  harian , sisia  punika  patut  nyarengin  malih ulangan harian (remidial) . Mangda sisia punika  prasida  ngamolihang  biji  sane sedeng ri sajeroning tugas lan ulangan harian .
Kenten  taler  biji ulangan  umum sisia,  wenten  makudang-kudang  sisia sane biji ulangannyane durung ngamolihang biji sane sedeng. Nanging majalaran antuk ngwentenang parikrama remidial ,  dadosnyane  sisia punika  sampun  prasida  ngamolihang biji  sane  sedeng.  Ngenenin  indik  biji ulangan  umum sisia semester  ganjil
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
2016/2017  sampun  ngranjing  ring soroh sedeng,  mawinan  asapunika nenten  makasami  sisia  punika  prasida ngamolihang  biji ulangan umum sane becik. Nanging majalaran antuk ngwentenang  parikrama remidial ,  para sisia  prasida  ngamolihang  biji tuntas (KKM) ”.
Sinalih  tunggil  sisia kelas VII sane mawasta Komang Linda Mahardika  ring sekolah SMP  Negeri  5 Singaraja maosang “Ngenenin indik tes ulangan  umum  semester  ganjil warsa
2016/2017  peplajahan  basa  Bali kelas VII  ring  SMP  Negeri  5  Singaraja, tes ulangan umum basa Bali sane akehnyane  punika  seket  (50)  pitaken sampun ngranjing ring undagan sedeng , duaning  ring tes  ulangan umum basa Bali punika kantun wenten pitaken-pitaken sane meweh.
Peplajahan sane kaicen olih guru ring kelas dahat mapaiketan sareng tes ulangan umum punika,
krana peplajahan punika piranti sane kaanggen ngaryanin tes ulangan umum. Mangkin  guru  taler  sareng- sareng  mautsaha  ngicenin  para  sisia sane pinih becik. Sinalih tunggil utsaha sane mawiguna pisan majeng ring para sisia  inggih  punika  guru  mangda ngicenin para sisia latihan-latihan pitaken basa Bali mawit saking pitaken sane  dangan  kantos  pitaken  sane meweh. Tetujon ngicenin latihan- latihan pitaken majeng  ring  para  sisia inggih  punika  ngaryanin  para  sisia mangda  ri  kala  nyawis  pitaken-pitaken tes  ulangan  umum basa  Bali  prasida becik.
Iriki  sampun  kawigunan evaluasi saking  guru  sane  kaicen  majeng  ring para  sisia.  Manut  ring  wewidangan paajah-ajah , piranti evaluasi sane kaanggen  sapatutnyane  nganutin  tata titi  sane  wenten  ring kurikulum sane kamargiang. Kurikulum sane kaanggen ring  wewidangan  paajah-ajah mangkin inggih punika kurikulum 2013. Kemaon
sane tilikin titiang inggih punika nganutin Kurikulum  Tingkat  Satuan Pendidikan (KTSP).
Evaluasi pinaka  sinalih  tunggil piranti  sane  kaanggen  nureksain  lan prasida  kaanggen  nyingak  kawagedan sisia.  Taler evaluasi punika  prasida nyingak  paobahan  ring  sadina-dina sisia  punika.  Ri  kala  ngamargiang evaluasi, akeh  wenten  piranti evaluasi sane  kaanggen  sakadi, tes,  kuisioner, observasi miwah  sane  tiosan.  Wenten kalih  piranti evaluasi sane  sering kaanggen  inggih  punika  piranti tes lan non tes. Piranti evaluasi sane nglimbak kaanggen ri sajeroning evaluasi paajah-ajah inggih  punika tes. Piranti evaluasi sane kabaos tes puniki pinaka piranti  sane  wangunnyane  marupa pitaken lan latihan.
Tes prasida  kabinayang  dados tigang  wangun  inggih  punika tes uraian, tes obyektif, tes uraian obyektif. Sinalih  tunggil  wangun tes inggih punika tes pilihan ganda. Nanging mangkin  akeh  kacingak tes  obyektif punika nenten anut sareng peplajahan . Makehan  mangkin  guru  ngicen  sisiane peplajahan  nenten  anut  sareng  ajah- ajahan ring RPP utawi  buku pedoman. Guru  sapatutnyane  ngicen  sisiane ajah-ajahan sane anut ring peplajahan , RPP  lan buku pedoman. Mangda  sisia prasida  nyawis tes punika  ri  kala gurune ngicenin tes.
Duaning  ring  aab  mangkin  akeh para  guru  kacingak  ri  kala  ngaryanin pitaken-pitaken tes  ulangan punika nenten  anut  ring  tata  titi  ngaryanin tes taler  nenten  nguratiang  peplajahan sane sampun kawedarang. Tetilikan puniki kamargiang
anggen  nguningin  napike  pitaken- pitaken tes  ulangan  umum  semester ganjil warsa  2016/2017  peplajahan basa  Bali kelas VII  ring  SMP  Negeri  5 Singaraja  sampun  anut  utawi  nenten sareng RPP peplajahan utawi  buku pedoman. Duaning  ring  panglimbak
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
aab  mangkin  akeh  pitaken-pitaken tes ulangan  umum punika  nenten  anut sareng  peplajahan sakadi RPP lan buku pedoman sane  kaicen  olih  guru majeng ring para sisia ring kelas. Taler tetilikan  puniki  kamargiang  mangda prasida  anggen  tetimbangan  olih  para guru  ring sekolah ri  tatkala  ngaryanin tes sane kaicen majeng ring para sisia.
Sakadi  sane  sampun  katlatarang ring ajeng, panilik madue pangrasa jagi nglaksanayang tetilikan indik Nureksain Tes Ulangan Umum Nganutin Taksonomi  bloom Lan  Peplajahan Basa Bali Kelas VII Ring SMP Negeri 5
Singaraja Semester Ganjil Warsa 2016/2017. Bantang  pikobet  tetilikan:  (1) Napike anut pitaken-pitaken tes ulangan  umum  semester  ganjil warsa 2016/2017  ring RPP peplajahan  basa Bali kelas VII  ring  SMP  Negeri  5 Singaraja? (2) Napi wenten makudang- kudang  pitaken tes  ulangan  umum semester ganjil warsa 2016/2017 peplajahan  basa  Bali kelas VII  ring SMP  Negeri  5  Singaraja  anut  ring taksonomi bloom ?
Tetujon  tetilikan:  (1)  Mangda uning  sane  nganutin  pitaken-pitaken tes ulangan  umum  semester  ganjil warsa  2016/2017  ring RPP peplajahan basa  Bali kelas VII  ring  SMP  Negeri  5 Singaraja, (2) Mangda uning makudang-kudang  pitaken tes  ulangan umum semester ganjil warsa 2016/2017  peplajahan  basa  Bali kelas
VII  ring  SMP  Negeri  5  Singaraja  anut ring taksonomi bloom . Kawigunan pamucuk saking
pikolih  tetilikan  puniki  inggih  punika prasida  ngicen  kaweruhan  indik tes
ulangan  umum lan  pikolih  tetilikan puniki mangda prasida ngicen kawigunan  majeng  ring  panglimbak paajah-ajah pamekasnyane
ring
peplajahan basa Bali. Kawigunan panglimbak sane kapolihang: (1)
majeng  ring  guru  basa  Bali,  tetilikan
puniki kaaptiang mangda prasida mawiguna dados cihna indik
kawagedan  ri  kala  ngaryanin  piranti evaluasi sane  marupa tes pilihan ganda, (2)  majeng ring panilik, tetilikan puniki kaaptiang mangda prasida ngicen pengalaman majeng ring panilik sakadi calon guru mangda uning soroh- soroh  tes,  pangaryanan  tes,  lan  sane lianan.  Lianan  saking  tetilikan  puniki mangda  prasida  ngicen  kaweruhan majeng ring panilik ri kala nyurat karya ilmiah, (3)  majeng  ring  panilik  sane lianan, tetilikan puniki kaaptiang prasida  kaanggen  tetimbang  ri  kala nglaksanayang tetilikan sane pateh, lan prasida  kaanggen  pamargi  ri  kala nglaksanayang  tetilikan  salanturnyane, (4)  majeng  ring  wewidangan  paajah- ajah, tetilikan puniki kaaptiang mangda prasida dados tetuladan ri kala nglaksanayang paajah-ajah, utamannyane peplajahan basa Bali, lan makarya pitaken utawi soal sane patut.
Sepat  siku-siku  dahat  mabuat pisan duaning prasida ngicenin
pamargi  lan  ngwantu  panilik  muputang tetilikannyane.  Sepat  siku-siku  sane kanggen,  sakadi:  (1)  teges evaluasi pikenoh  malajah;  (2)  tetujon evaluasi ; (3) teknik  evaluasi ; (4)  wangun tes ;  (5) nureksain tes pilihan ganda sareng taksonomi bloom ; (6) paiketan peplajahan sareng tes pilihan ganda.
Teges evaluasi pikenoh  malajah , Daryanto  (2005:1)  maosang evaluasi inggih  punika  tata  cara  mupulang kawiaktian  sane sistematis mangda prasida minayang kawiaktian ring soang-soang  sisia  lan  mangda  uning paobahan  sane  wenten  ring  soang- soang  sisia  punika.  Nurkancana  lan Sunartana  (1986:1)  maosang evaluasi pendidikan punika  sakadi  parisolah utawi  pidabdab anggen nentuang  biji ri sajeroning  paajah-ajah utawi  sane wenten  paiketannyane  sareng  paajah- ajah . Evaluasi prasida  ngicen  orti  indik kakirangan  jadma  punika  lan  mangda
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
uning  indik  undagan pikolih  pakaryan sane  kamargiang. Evaluasi puniki mawiguna  pisan  anggen  nguningin pikolih ri kala nglaksanayang
parikrama-parikrama paajah-ajah ring undagan Taman  Kanak-kanak  (TK), Sekolah Dasar (SD), Sekolah Menengah  Pertama  (SMP),  Sekolah Menengah  Atas  (SMA), lan Perguruan Tinggi.
Tetujon evaluasi ,  Sukardi  (2010:9) maosang wenten nenem tetujon
evaluasi pikenoh malajah inggih punika:  (1) menilai napike  tetujon punika  prasida  kapolihang,  (2)  ngukur soroh-soroh aspek plajahan sane bervariasi, (3)  sakadi  piranti  anggen nguningin  napi  sane  sisia  sampun kauningin,  (4)  anggen  ngicenin  rasa ngaat sisia  ri  kala  malajah,  (5)
nyiagayang orti anggen tetujon bimbingan lan konseling, (6)  ngaryanin pikolih evaluasi anggen dasar paubahan kurikulum. Anas  Sudijono (2006:16) taler maosang tetujon
evaluasi ring  paajah-ajah wenten  kalih sorohnyane  minakadi,  tetujon  lumrah (umum) lan tetujon khusus.
Teknik  evaluasi , teknik  evaluasi inggih  punika  tata  cara  nglaksanayang evaluasi mangda  ngamolihang  tetujon
sane patut . Daryanto (2005:28)
maosang teknik  evaluasi kakepah dados kalih soroh sakadi teknik non tes lan teknik tes. Anas Sudijono (2006:68) maosang wenten soroh tes sane manut kawigunannyane anggen piranti ngukur paobahan malajah  para  sisia.  Yening cingak  saking  kawigunan tes sane kadadosang  piranti  ngukur  paobahan malajah para sisia, tes prasida kabinayang dados nenem soroh, inggih punika:  1) tes  seleksi, 2) tes  awal
(pangawit),  3) tes  akhir (panguntat),  4) tes diagnostik, 5) tes formatif lan 6) tes sumatif.
Soroh tes saking aspek  psikis
sane meled kaungkap. Kacingak saking aspek  kejiwaan sane  meled
kaungkap, tes prasida  kabinayang dados lima soroh, inggih punika: a) tes intelegensi, b) tes  kemampuan, c) tes sikap (parisolah), d) tes kepribadian, e) tes pikolih  malajah.  Soroh  sane  lianan, kacingak  saking  akehnyane  jadma sane nyarengin tes, tes prasida kabinayang  dados  kalih  soroh,  inggih punika:  1) tes  individual (preragan) , 2) tes  kelompok (seka).  Kacingak  saking galah  sane  sampun  kasayagayang majeng  ring testee anggen  muputang tes, tes prasida kabinayang dados kalih soroh,  inggih  punika:  1) power  test, 2) speed test. Kacingak saking wentuk respon nyane ,  tes prasida  kabinayang dados  kalih  soroh,  inggih  punika:  1) verbal test, 2) nonverbal test. Kacingak saking  cara  ngajuang pitaken  sareng cara  ngicenin  pasaur, tes prasida kabinayang  dados  kalih  soroh,  inggih punika:  1) tes  tertulis (kasurat),  2) tes lisan. Arikunto (2005:49-50) taler maosang  wenten  soroh tes pikenoh malajah  sane  palihannyane  inggih punika  1)  Manut  tata  cara  makarya , prasida  kakepah  dados  tigang  soroh inggih  punika:  a) tes sane  kakaryanin olih  guru,  b) tes sane  kakaryanin saking  jadma  sane  lianan  sane  nenten distandarisasikan, c) tes  standar. 2) Manut kriteria wangun  pasaur,  prasida kakepah  dados  tigang  soroh  inggih punika:  a) tes  esai  (uraian), b) tes jawaban pendek (pasaur bawak) , c) tes pilihan. Wangun  saking tes  pilihan wenten  tatiga  inggih  punika  :  1) tes benar  salah (patut  lan  iwang) , 2) tes penjodohan, 3) tes pilihan ganda.
Wangun tes ,  Ngraosang  indik wangun tes, ring  kawiaktiannyane tes punika  ngranjing  ring  soroh teknik  tes ring  ajeng.  Samian  wangun tes punika nglimbak  pisan,  ngraosang  indik tes puniki nenten kapalasang sareng teknik tes. Wangun tes punika  kabinayang dados tigang wangun inggih punika tes
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
uraian,  tes  objektif, lan tes  uraian obyektif.
Wangun tes  uraian utawi esai inggih  punika  wangun  pitaken  sane nikain  sisia  nyawis  ngangge  basa soang-soang. Wangun tes uraian inggih  punika  mangda  sisia  punika prasida mikayunin lan kaanggen nguningin  sane patut  utawi  iwang  indik pitaken  sane  sapatutnyane  kacawis. Taler, tes sakadi puniki madue karakteristik sane marupa pitaken utawi perintah majeng  ring  para testee mangda  ngicenin  teges , panampen, penafsiran, membandingkan, minayang miwah  sane  lianan.  Ring tes  uraian puniki pitakennyane kakawitin nganggen kruna-kruna sakadi:
tlatarang, terangkan,  uraikan, kenapi, sapunapi,  utawi  kruna-kruna  sane marupa  sakadi  ring  ajeng  (Anas Sudijono 2006:100).
Wangun tes  objektif inggih punika pateh sakadi tes pasaur bawak . Manut  sareng  murdanyane, tes pasaur bawak nganikain  para  sisia  nyawis pitaken  nganggen  pasaur  sane  bawak. Nyawisnyane  punika  nyelehin kode- kode sane  sampun  kacumawisang,
sakadi ngicen
tanda silang, ngelingkerin , utawi  nyelemang pasaur sane  patut.  Soroh  wangun tes  objektif wenten  petang  soroh  sakadi tes  benar salah (patut  lan  iwang) ,  tes pilihan ganda,  tes  isian lan tes  penjodohan.
Indik  tegesnyane  sampun  katlatarang ring ajeng.
wangun tes  uraian  objektif inggih punika  paiketan tes  uraian sareng tes obyektif. Kacingak  ring  pasaur  pitaken sane  nikain  sisia  nyawis  pitaken  sane ngangge  basa  soang-soang  puniki kahanan tes uraian. Wangun tes uraian
obyektif puniki nenten sanget katlatarang  santukan  ring  tetilikan puniki  ngangge tes pilihan ganda.Tes sane  kaanggen  ring  tetilikan  puniki inggih  punika tes pilihan ganda,
mangkin  jagi  katlatarang  tegesnyane ngenenin indik tes pilihan ganda.
Sukardi  (2010:125)  maosang tes pilihan ganda inggih  punika  soroh tes  obyektif sane  pinih  akeh  kaanggen olih  para  guru. Tes puniki  prasida ngukur  aji  pangweruh  sane  jimbar  ring undagan sane  mabinayan . Suharsimi
Arikunto (2005:164) maosang tes pilihan ganda inggih  punika tes sane  ri kala panureksaannyane prasida kalaksanayang secara  objektif. Tes pilihan ganda inggih  punika tes sane ngicenin  majeng  ring  para  sisia  antuk sejumlah alternatif pasaur, lumrahnyane mawit saking tatiga
kantos  lalima alternatif ri  sajeroning soang-soang  pitaken  lan tugas sisia inggih  punika  milihin  sinalih  tunggil  ri sajeroning alternatif punika sane madasar antuk parindikan sane mapikenoh punika (Slameto 2001:59). Ring makudang-kudang panampen  para  sujana  punika  prasida kacutetang tes pilihan ganda inggih punika tes sane  madue  awig-awig
sakadi tes sane  becik,  inggian  punika kacingak saking objektivitas, reliabilitas, lan daya  pembeda  antara sisia  sane  waged  sareng  sisia  sane belog.  Kacingak  ring  wangunnyane, pitaken pilihan ganda kakepah  dados kalih  soroh  inggih  punika:  1)  unteng pitaken  sane  ngicen  pikobet  jagi katakenang,  2)  samian  pilihan utawi kemungkinan pasaur.
Nureksain tes pilihan ganda sareng taksonomi  bloom,  taksonomi
puniki cutetnyane inggih punika
taksonomi tetujon  paajah-ajah sane nganggen pendekatan psikologis, inggian  punika  ri  sajeroning dimensi psikologis napi  sane  maubah  majeng ring  para  sisia.  Basrowi  lan  Siskandar (2012:104)  maosang  Benyamin  S. Bloom  ngepah  tetujon  paajah-ajah dados tiga wagian inggih punika: (1) aji pangweruh (ranah kognitif), (2)
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
parilaksana (ranah  afektif), (3)  kebisan (ranah psikomotor).
Ring ranah kognitif puniki kawagedan nerapang uger-uger anggen muputang pikobet sane wenten ring lapangan. Taler ranah  kognitif puniki  naenin  kasengguh  malajah kontekstual. Ring ranah  kognitif puniki wenten  nenem  pahannyane,  inggih punika  :  C1 ingatan, C2  pangresep (pemahaman), C3 penerapan, C4
nureksain (nureksain), C5 sintesis, C6 evaluasi.
Ranah  afektif puniki ranah sane mapaiketan sareng laksana , biji,
pangrasa, emosi
lan derajat
penerimaan utawi
penolakan ri sajeroning penandang ring  parikrama malajah.  Ring ranah  afektif puniki wenten lima pahannyane, inggih punika : penerimaan, nampenin (menanggapi), penilaian, parikrama (organisasi), karakteristik.
Ring ranah  psikomotor puniki nglibatang gerakan lan koordinasi
jasmani,
kebisan (keterampilan)
motorik lan kemampuan  fisik. Ring ranah  psikomotor puniki  wenten  pitu pahannyane,  inggih  punika  : persepsi, kesiapan,  reaksi sane  kaarahang, reaksi  natural,  reaksi sane kompleks, adaptasi, kreativitas.
Paiketan  peplajahan  sareng tes pilihan ganda, peplajahan inggih punika  makasami  wentuk  ajah-ajahan sane  kaanggen  ri  sajeroning  ngwantu guru (instuktor) ri  tatkala  ngamargiang parikrama paajah-ajah. Peplajahan puniki sane kaanggen unteng olih guru ri  kala  ngaryanin tes pilihan ganda. Peplajahan mangda  madue  paiketan sane  pinih  utama  ri  tatkala  ngaryanin ajah-ajahan tes sane  jagi  kaicen majeng ring para sisia. Yening peplajahan sampun mapaiketan sareng
ajah-ajahan tes punika  kabaosang sampun  madue validitas  isi. Sakadi imba, tes sane  kakaryanin  anggen ngukur  kaweruhan  sisia  indik  basita
paribasa, yening ring peplajahan sampun  mapaiketan  sareng tes punika sampun kawastanin valid . Krana yaktinyane samian soang-soang pitaken  sane  mapaiketan  sareng  ajah- ajahan ngenenin  indik  basita  paribasa sane wenten ring RPP .
Sinalih  tunggil  unteng tes inggih punika tes sepatutnyane madue ceciren  sane  becik. Validitas inggih punika  sinalih  tunggil  ceciren tes sane becik. Wenten makudang-kudang soroh validitas  tes inggih  punika validitas  isi,  konstruksi, lan prediksi. Validitas sane mawiguna ring tes inggih punika validitas  isi. Anas  Sudijono (2006:164) maosang validitas isi inggih punika validitas sane katilik ring daging tes punika  sane  kadadosang  piranti ngukur pikolih malajah, minakadi sapunapi indik tes pikolih malajah sane kadadosang  piranti  ngukur  pikolih malajah para sisia.

## KRAMANING TETILIKAN
Tetilikan puniki ngangge tetilikan  deskriptif  kualitatif.  Wenten nenem  papalih  paridabdab  kramaning tetilikan  sane  kaanggen  ring  tetilikan puniki,  sakadi:  (1)  palihan  tetilikan; palihan tetilikan inggih punika
parindikan  sane  jangkep,  pangrencana sane  sampun  masusun  becik  lan spesifik  ngenenin  indik  tata  cara ngamolihang, nyelehin, lan
menginterpretasi  data.  Tetilikan  puniki kamargiang mangda uning napike anut ajah-ajahan tes ring  peplajahan lan dadalan  sane  ngawinang  anut  utawi nenten  anut  ring  peplajahan.  Tetilikan puniki  madue  teges  parindikan  sane katilik  jati-jati  wenten  lan  nenten wenten kakawian (rekayasa).
(2)  Jejering  lan  penandang tetilikan,  sane  pinaka  jejering  tetilikan sane  kalaksanayang  inggih  punika  tes ulangan  umum  semester  ganjil  warsa 2016/2017  peplajahan  basa  Bali  kelas
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
VII  ring  SMP  Negeri  5  Singaraja, penandang  tetilikan  parindikan  sane pacang katureksain ri sajeroning tetilikan,  pamekasnyane  penandang tetilikan  puniki,  (a)  kaanutan  pitaken- pitaken  tes  ring RPP plajahan,  (b) pitaken  tes  sane  anut  ring taksonomi bloom .
(3)  Mupulang  data,  kramaning mupulang  data  sane  kaanggen  ring tetilikan puniki inggih punika kramaning dokumentasi.  Kramaning dokumentasi inggih  punika  ngrereh data ngenenin indik parindikan-parindikan
utawi
variabel sane marupa catatan, transkrip,  buku,  surat  kabar,  majalah, prasasti, lan agenda (Trianto 2011:278). (4) Piranti tetilikan, piranti tetilikan  inggih  punika  piranti  sane kaanggen  ngamolihang data sane mapikenoh  anggen  nyawis  pikobet tetilikan.  Piranti  sane  kaanggen  ring tetilikan  puniki  inggih  punika  piranti kramaning dokumentasi
sane
kaanggen marupa tes, RPP , LKS.
(5) Piranti tetilikan sane kaanggen nepasin pikobet sane kaping kalih  inggih  punika  peplajahan  sane mapaiketan ring taksonomi bloom patut nganggen  lepihan  data.  (6) Data tureksa,  inggih  punika  utsaha  utawi cara  anggen  ngolah data mangda dados informasi mangda karakteristik data punika  prasida  karesepang  lan mapikolih anggen nyawis pikobet, sane utama  inggih  punika  pikobet  sane mapaiketan  sareng  tetilikan.  Pamargi data tureksa  sane  kalaksanayang  ri sajeroning tetilikan puniki inggih punika :  1)  nyelehin data  (reduksi  data), 2) nyajiang data  (penyajian  data), 3)
pamicutet (penyimpulan).

## PIKOLIH LAN TETEPASAN
Pikolih  lan  tetepasan  tetilikan nureksain kaanutan pitaken-pitaken tes ulangan  umum  semester  ganjil warsa
2016/2017  ring RPP peplajahan  basa
Bali kelas VII  ring  SMP  Negeri  5 Singaraja pacang katlatarang sejangkepnyane. Pikolih saking nureksain kaanutan pitaken tes
ulangan  umum ring RPP peplajahan sane  kaicen  olih  guru  lan  makudang- kudang  pitaken tes  ulangan  umum sane  ngranjing  ring taksonomi  bloom pacang katlatarang ring sor puniki.
Indik  kaanutan  peplajahan tes ring RPP peplajahan  sane  kaicen  olih guru  wenten  telung  dasa  nem  (36) pitaken tes inggih  punika  peplajahan tes sane nomor 1, 2, 3, 5, 6, 7, 8, 9, 10, 11,  12,  14,  15,  16,  17,  18,  19,  21,  22, 23,  24,  26,  28,  29,  30,  31,  32,  33,  35, 36,  39,  46,  47,  48,  49, 50  sane  pinaka peplajahan tes sane  anut  ring RPP peplajahan  sane  kaicen  olih  guru  basa Bali  ring  SMP  Negeri  5  Singaraja  lan sane patbelas pitaken tes inggih punika peplajahan tes sane nomor 4,  13,  20,
25,  27,  34,  37,  38,  40,  41,  42,  43,  44, 45  sane  pinaka  peplajahan tes sane nenten anut ring RPP peplajahan sane kaicen  olih  guru  basa  Bali  ring  SMP Negeri 5 Singaraja.
Nglantur indik makudang- kudang pitaken tes ulangan umum anut ring taksonomi  bloom .  Wenten  petang dasa  pat  (44)  pitaken tes sane ngranjing  ring ranah  kognitif, inggian punika pitaken nomor 1, 2, 3, 4, 5, 6, 7,
8, 9, 10, 11, 12, 13, 14, 15, 16, 17, 18, 20,  21,  22,  23,  24,  25,  26,  27,  28,  29, 30,  31,  32,  33,  34,  37,  38,  39,  40,  41, 42, 43, 44, 45, 49, 50. Pitaken tes sane ngranjing  ring ranah  afektif wenten kalih  (2)  inggih  punika  pitaken nomor 35,  36.  Taler  pitaken  sane  ngranjing ring ranah  psikomotor wenten  patpat
(4) inggih punika pitaken nomor 19, 46,
47, 48.
Tetepasan  saking  kalih  (2)
nureksain  inggian  punika  kaanutan pitaken tes ring RPP peplajahan  sane kaicen  olih  guru  lan  makudang-kudang pitaken tes sane ngranjing ring
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
taksonomi  bloom pacang  katlatarang sejangkepnyane ring sor.
Mawit saking tetepasan pikobet kapertama inggih punika kaanutan pitaken tes ring RPP peplajahan  sane  kaicen  olih  guru. Wenten  telung  dasa  nem  (36)  pitaken sane peplajahan tes anut ring peplajahan  sane  kaicen  olih  guru  ring RPP. Pitaken-pitaken  sane  ngranjing inggih punika pitaken nomor 1, 2,  3,  5, 6, 7, 8, 9, 10, 11, 12, 14, 15, 16, 17, 18, 19,  21,  22,  23,  24,  26,  28,  29,  30,  31, 32,  33,  35,  36,  39,  46,  47,  48,  49,  50. Makasamian  pitaken  puniki  pacang katlatarang sejangkepnyane.
Mawit saking pitaken nomor 1,
2, 3, 5, 6, 7, 8, 9, 10, peplajahan saking pitaken  puniki  inggih  punika wacana aksara  Bali sane  sampun  wenten  ring RPP lan buku  LKS Widyasastra kelas 7,  taler kompetensi  dasar saking peplajahan pitaken puniki inggih punika ngwacen  wacana  aksara  Bali sane sampun anut ring RPP.
Nglantur  ring  pitaken nomor 24,  26,  28,  29,  30,  31.  Peplajahan saking  pitaken  puniki  inggih  punika kruna basa Bali sane sampun wenten ring RPP lan buku  LKS Widyasastra kelas 7,  taler kompetensi  dasar saking peplajahan pitaken puniki inggih punika nyutetang  mawali  daging  bebaosan sane  kabaktayang  ri  sajeroning makudang-kudang lengkara sane sampun anut ring RPP. Nglantur  ring  pitaken nomor 11,  14,  15,  19,  46,  47,  48.  Peplajahan saking  pitaken  puniki  inggih  punika nyurat  aksara  Bali sane  sampun wenten  ring RPP lan buku  LKS Widyasastra kelas 7,  taler kompetensi dasar saking peplajahan pitaken puniki inggih  punika nyuratang  sahananing kruna  utawi  lengkara  nganggen aksara  Bali sane  sampun  anut  ring RPP.
Nglantur ring pitaken tes nomor 12,  16,  17.  Peplajahan  saking
pitaken tes puniki inggih punika pasang  aksara  Bali sane  sampun wenten  ring RPP lan buku  LKS Widyasastra kelas 7,  taler kompetensi dasar saking peplajahan pitaken puniki inggih  punika nyuratang  sahananing kruna  utawi  lengkara  nganggen aksara  Bali sane  sampun  anut  ring RPP.
Nglantur ring pitaken tes nomor 18,  21.  Peplajahan  saking pitaken  puniki  inggih  punika nyurat aksara latin sane sampun wenten ring RPP lan buku  LKS Widyasastra kelas 7,  taler kompetensi  dasar saking peplajahan pitaken puniki inggih punika nyuratang  sahananing  kruna  utawi lengkara  nganggen  aksara  Bali sane sampun anut ring RPP. Nglantur ring  pitaken tes  nomor 22,  23,  32,  33,
35.  Peplajahan  saking  pitaken  puniki inggih punika mabebaosan sane sampun wenten ring RPP lan buku LKS Widyasastra kelas 7,  taler kompetensi dasar saking peplajahan pitaken puniki inggih punika nyutetang mawali daging  bebaosan  sane  kabaktayang ri sajeroning makudang-kudang
lengkara sane sampun anut ring RPP. Nglantur ring pitaken tes nomor 36,  peplajahan  saking  pitaken puniki  inggih  punika parilaksana sane sampun wenten ring RPP lan buku LKS Widyasastra kelas 7,  taler kompetensi dasar saking peplajahan pitaken puniki inggih  punika nyutetang  daging  orti sane kawacen ri sajeroning
makudang-kudang lengkara sane sampun anut ring RPP. Nglantur ring pitaken tes nomor 39,  50.  Peplajahan  saking pitaken  ring  ajeng  inggih  punika  indik orti sane sampun wenten ring RPP lan buku  LKS Widyasastra kelas 7,  taler kompetensi  dasar saking  peplajahan pitaken puniki inggih punika nyutetang daging orti sane kawacen ri sajeroning makudang-kudang lengkara sane sampun anut ring RPP.
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Nglantur ring pitaken tes
nomor 49,  peplajahan  saking  pitaken puniki  inggih  punika wacana  aksara Bali sane sampun wenten ring RPP lan buku  LKS Widyasastra kelas 7,  taler kompetensi  dasar saking  peplajahan pitaken  puniki  inggih  punika ngwacen wacana  aksara  Bali sane  sampun anut ring RPP.
Wenten  patbelas  (14)  pitaken sane  peplajahan tes nenten anut  ring RPP peplajahan sane kaicen olih guru . Pitaken-pitaken  sane  ngranjing  inggih punika pitaken nomor 4, 13, 20, 25, 27, 34,  37,  38,  40,  41,  42,  43,  44,  45. Makasamian  pitaken  puniki  pacang katlatarang sejangkepnyane.
Mawit saking pitaken tes nomor 4,  25,  27.  Gebogan  pitaken puniki  ngranjing  ring  peplajahan kruna basa Bali sane peplajahannyane
nenten wenten ring RPP lan buku LKS Widyasastra  kelas 7,  taler kompetensi dasar saking peplajahan pitaken puniki nenten wenten kaunggahang ring RPP .
Nglantur ring pitaken tes nomor 13, pitaken puniki ngranjing ring peplajahan nyurat  aksara  Bali sane peplajahannyane  nenten  wenten  ring RPP lan buku  LKS  Widyasastra  kelas 7,  taler kompetensi  dasar saking peplajahan pitaken puniki nenten wenten kaunggahang ring RPP .
Nglantur ring pitaken tes nomor 20,  34.  Pitaken  puniki  ngranjing ring  peplajahan mabebaosan sane peplajahannyane  nenten  wenten  ring RPP lan buku  LKS  Widyasastra  kelas 7,  taler kompetensi  dasar saking peplajahan pitaken puniki nenten wenten kaunggahang ring RPP . Nglantur ring pitaken tes nomor 37,  38,  40.  Pitaken  puniki ngranjing  ring  peplajahan parilaksana sane  peplajahannyane  nenten  wenten ring RPP lan buku  LKS  Widyasastra kelas 7,  taler kompetensi  dasar saking peplajahan pitaken puniki nenten wenten kaunggahang ring RPP .
Nglantur ring pitaken tes
nomor 41,  42.  Pitaken  puniki  ngranjing ring peplajahan sor singgih basa sane peplajahannyane  nenten  wenten  ring RPP lan buku  LKS  Widyasastra  kelas 7,  taler kompetensi  dasar saking peplajahan pitaken puniki nenten wenten kaunggahang ring RPP . Nglantur ring pitaken tes nomor 43,  44.  Pitaken  puniki  ngranjing ring  peplajahan  indik museum sane peplajahannyane  nenten  wenten  ring RPP lan buku  LKS  Widyasastra  kelas 7,  taler kompetensi  dasar saking peplajahan pitaken puniki nenten wenten kaunggahang ring RPP . Nglantur ring pitaken tes nomor 45, pitaken puniki ngranjing ring peplajahan indik pakaseh sane peplajahannyane  nenten  wenten  ring RPP lan buku  LKS  Widyasastra  kelas 7,  taler kompetensi  dasar saking peplajahan pitaken puniki nenten
wenten kaunggahang ring RPP . Nglantur ring tetepasan pikobet sane kaping kalih inggih punika makudang-kudang  pitaken tes  ulangan umum sane  ngranjing  ring taksonomi bloom .  Wenten  telung  dasa  dua  (32) pitaken tes sane  ngranjing  ring ranah kognitif, tes  ulangan  umum sane ngranjing ranah C1 ingatan wenten duangdasa  (20)  pitaken, tes  ulangan umum sane  ngranjing ranah C2 pangresep  wenten  siki  (1)  pitaken, tes sane  ngranjing ranah C4  nureksain (analisis) inggih  punika  wenten  kutus (8)  pitaken, tes sane  ngranjing ranah C1 ingatan lan  C4  nureksain (analisis) inggih punika wenten kalih (2).
Pitaken tes sane ngranjing ring ranah  afektif pamekasnyane  ring  A5
karakterisasi wenten nenem (6)
pitaken.  Salanturnyane  wenten tes sane  ngranjing  kalih  ranah  inggih punika ranah  kognitif (C1 ingatan ) lan ranah afektif (A4 parikrama
(organisasi)) inggih  punika  wenten  siki
(1) pitaken.
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Ring ranah  psikomotor puniki, pitaken  ring tes  ulangan  umum punika wenten  taler  ngranjing  ring ranah kognitif lan afektif. Tes sane  ngranjing ranah  kognitif lan ranah  psikomotor inggian  punika  C4  nureksain (analisis) lan  P3 reaksi sane  kaarahang. Tes sane  ngranjing ranah  kognitif,  afektif lan psikomotor inggian  punika  C3 penerapan, A5 karakterisasi lan  P3 reaksi sane kaarahang.

## PAMUPUT
Mawit saking pikolih sane sampun  katlatarang  ring  ajeng  indik pikolih  lan  tetepasan  ngenenin  indik kaanutan  pitaken-pitaken tes ulangan
umum semester ganjil warsa 2016/2017  ring RPP peplajahan  basa
Bali kelas VII  ring  SMP  Negeri  5
Singaraja lan
makudang-kudang pitaken tes  ulangan  umum  semester ganjil warsa  2016/2017  peplajahan basa  Bali kelas VII  ring  SMP  Negeri  5 Singaraja  anut  ring Taksonomi  bloom . Ngenenin  indik  punika  prasida  kaambil tetingkesan sakadi ring sor.
(1) Sakadi sane sampun katlatarang  ring  ajeng  indik  kaanutan pitaken-pitaken tes ulangan  umum semester  ganjil warsa  2016/2017  ring RPP peplajahan  basa  Bali kelas VII ring  SMP  Negeri  5  Singaraja  nenten samian peplajahan tes punika anut ring RPP peplajahan  sane  kaicen  olih  guru ring SMP Negeri 5 Singaraja.
Parindikan  puniki  prasida  kacingak wenten  telung  dasa  nem  (72%)  saking seket (50) pitaken tes sane peplajahan tes anut  ring RPP peplajahan  sane kaicen olih guru. Taler wenten patbelas (28%)  saking  seket  (50)  pitaken tes sane  peplajahan tes nenten  anut  ring
RPP peplajahan  sane  kaicen  olih  guru ring SMP Negeri 5 Singaraja.
(2) Makudang-kudang pitaken tes ulangan  umum  semester  ganjil warsa 2016/2017  peplajahan  basa  Bali kelas
VII  ring  SMP  Negeri  5  Singaraja  anut ring taksonomi  bloom .  Pitaken  sane ngranjing  ring ranah  kognitif wantah kawangun  antuk  C1 ingatan, C2 pangresep (pemahaman), C4 nureksain (analisis). Ring ranah  afektif ring tes  ulangan  umum peplajahan basa Bali kawangun antuk A4
parikrama (organisasi), A5 karakteristik. Ring ranah psikomotor ring tes ulangan umum peplajahan  basa  Bali  wantah kawangun  antuk  P3 reaksi sane kaarahang. Manut  ring  pikolih  tetilikan  ring ajeng,
wenten makudang-kudang piteket  jagi  kawedarang  inggih  punika (1)  Majeng  ring  guru  basa  Bali,  guru basa  Bali  pamucuknyane,  sane  nyurat pitaken tes mangda  nincapang  malih kaweruhan  indik evaluasi lan  mangda nyelehin  malih  pitaken tes sane kakaryanin napike sampun anut peplajahan tes ring  peplajahan  sane kaicen  olih  guru.  (2)  Majeng  ring  sisia, sisia  mangda  pinih  sering  mlajahang dewek  lan  pinih  akeh  ngwacen  buku. Taler  sisia  mangda  sering  mlajahin peplajahan  sane  kaicen  olih  guru  ring sekolah mangda ri kala sisia ngamolihang tes  ulangan  umum, sisia prasida  becik  nyaurin  pitaken tes punika.
(3)  Majeng  ring  panilik,  panilik mangda  malih  nincapang  kaweruhan indik karya  ilmiah, yening  benjangan pungkur  malih  ngaryanin karya  ilmiah mangda  prasida  ngaryanin  sane  pinih becik  lan  prasida  makarya tes sane anut  ring  peplajahan  sane  kaicen  olih guru.  (4)  Majeng  ring  panilik  sane lianan,  panilik  sane  lianan  sane  jagi nyelehin indik tes mangda nglaksanayang  tetilikan  sane  mesaih mangda  ngamolihang  parindikan  sane lianan  sane  mapaiketan  sareng tes pilihan  ganda, kantos  tetilikan  sane ngenenin  indik tes  pilihan  ganda basa Bali  sayan  jangkep.  (5)  Majeng  ring wewidangan paajah-ajah, tetilikan
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
puniki kaaptiang mangda prasida dados  tatuladan  ri  sajeroning  makarya tes  ulangan  umum peplajahan  basa Bali.  Mangda  peplajahan  saking tes ulangan  umum punika  anut  ring peplajahan  sane  kaicen  olih  guru. Turmaning ri kala makarya tes ulangan
umum mangda madasar antuk
kaanutan  peplajahan  sane  wenten  ring buku lan RPP pembelajaran.

## KAPUSTAKAAN
Anas, Sudijono. 2006. Pengantar Evaluasi Pendidikan. Jakarta: PT. Raja Grafindo Persada.
Arikunto,  Suharsimi.  2005. Dasar-
Dasar  Evaluasi  Pendidikan.  Edisi
Revisi. Jakarta: Bumi Aksara. Basrowi  &  Siskandar.  2012. Evaluasi Belajar Berbasis Kinerja. Bandung  :  Karya  Putra  Darwati Bandung. Daryanto.  2005. Evaluasi  Pendidikan . Jakarta: PT Rineka Cipta. Nurkancana, Wayan dan PPN Sunartana. 1986. Evaluasi Pendidikan. Surabaya:  Usaha Nasional. Slameto.  2001. Evaluasi  Pendidikan. Jakarta: Bumi Aksara.
Sukardi.  2010. Metodologi  Penelitian Pendidikan. Jakarta:  PT.  Bumi Aksara. Trianto.  2011. Model  Pembelajaran Terpadu. Jakarta: Bumi Aksara.